11. Forslag til vandløbsindsatser i vandområdeplan 2021-2027 (Åben)
Tidl. politisk behandling BY, 23.09.14, pkt. 164, BY, 28.05.19, pkt. 82, BY, 26.05.20, pkt. 
88
Forventet sagsgang
TM-U, ØK, BY
Lovgrundlag
Lov om vandplanlægning, EU´s vandrammedirektiv
SAGENS INDHOLD 
Byrådet skal i denne sag tage stilling til, hvilke vandløbsindsatser Favrskov Kommune skal foreslå staten 
at gennemføre i [adresse] i den kommende Vandområdeplan 2021-2027. 
EU’s vandrammedirektiv implementeres i [adresse] via statens vandområdeplaner. Der er i alt tre perioder 
og statens planlægning af tredje og pt. sidste periode (2021-2027), skal være på plads inden 22. december 
2021. Vandområdeplanerne  består af flere forskellige indsatser i vandløbene, blandt andet indsatser i 
vandløbene, der skal skabe målopfyldelse i form af gode forhold for fisk, dyr og planter. 
Kommunerne skal i samarbejde for hvert såkaldt ’vandopland’ komme med forslag til staten om, hvilke 
vandløbsindsatser, der bør gennemføres i Vandområdeplanen 2021-2027. Samtidig skal kommunerne 
inddrage interessenter fra de oprettede vandråd for hvert vandopland. Vandrådene har ikke 
beslutningskompetence, men har en rådgivende rolle over for kommunerne og staten og består af 
repræsentanter fra foreninger, der enten er benyttere eller beskyttere af vandløbene, eksempelvis 
landbrugsforeninger og naturfredningsforeningen.
Kommunerne skal desuden bidrage med oplysninger til den miljørapport, som miljøministeren skal 
udarbejde efter reglerne i lov om miljøvurdering af planer og programmer. Oplysningerne til miljørapporten 
fremgår af bilag.
Favrskov Kommune ligger helt overvejende i hovedvandoplandet til [adresse], mens en mindre del af 
Favrskov Kommune tilhører hovedvandoplandet til [adresse] Bugt. Opgaven med vandløbsindsatser og 
vandråd er organiseret på hvert hovedvandopland. [adresse] har dog ingen foreslåede 
vandløbsindsatser i hovedvandoplandet [adresse], da dette ikke vurderes nødvendigt på arealer i 
Favrskov Kommune.
Viborg Kommune har, som sekretariatskommune for [adresse], i samarbejde med de øvrige 
kommuner, oprettet et vandråd og nedsat en teknikergruppe med repræsentanter fra de 13 kommuner i 
oplandet. Teknikergruppen har sammen udarbejdet et fælles forslag til vandløbsindsatser for hele Randers 
Fjord-oplandet. Byrådet i [adresse] skal kun godkende den del af forslaget til indsatsprogrammet, 
der er foreslået i [adresse] og udarbejdet af Teknik og Miljø.
Staten har udpeget en række vandløbsstrækninger i [adresse], som er i risiko for ikke at have 
målopfyldelse (god økologisk tilstand) i 2027 med hensyn til smådyr, fisk og planter. Desuden har staten 
udpeget et stort antal spærringer i vandløbene, hvoriblandt kommunerne har kunnet vurdere og prioritere 
de væsentligste til indsats. Spærringen ved Tangeværket kan ikke udpeges af kommunerne til indsats i 
Vandområdeplan 2021-2027, da sagshåndteringen heraf føres direkte af staten og Folketinget.
Byråd
27-10-2020 19:00
Sagsnr. MOD-2020-00103
DokID: 
Sagsbehandler Andrea Kristensen 
Johanne Nilsson (tinj)
Randers Fjord-kommunernes samlede forslag til indsatsprogram i vandløb i hele oplandet indeholder 
forslag til indsatser, der vil medføre målopfyldelse for 284 km vandløb samt fjerne 61 spærringer. 
Teknik og Miljøs forslag til indsatsprogram for vandløb i [adresse] kan ses i bilag og fremgår i 
tabelform og på kort. Der foreslås:

Fjernelse af 15 spærringer

Åbning af tre rørlægninger (på i alt 625 meter)

Restaureringer på 15 vandløbsstrækninger. 
Indsatserne forventes at sikre målopfyldelse på i alt ca. 50 kilometer vandløbsstrækning.
Teknik og Miljø har foreslået indsatserne på baggrund af lokalkendskab og under hensyntagen til 
teknikergruppens anbefalinger samt rådgivning fra Vandrådet. 
Teknik og Miljø har på opfordring fra staten tillige foreslået nogle få supplerende indsatser i oplandet til 
[adresse]. Det er gjort, hvis staten får yderligere økonomiske midler til rådighed i Randers Fjord-
oplandet, end den ramme, der allerede er meldt ud pt. Forslaget til supplerende indsatser fremgår af sagens 
bilag.
Kommunernes forslag til indsatser indmeldes efter byrådenes godkendelse elektronisk til staten via et 
statsligt IT-program.
VURDERING
Teknik og Miljø vurderer, at der med de foreslåede indsatser kan opnås målopfyldelse for de berørte 
vandløbsstrækninger. Det er endvidere forvaltningens vurdering, at det er omkostningseffektive virkemidler, 
som er valgt. Ved enkelte indsatser vil det medføre påvirkninger på omkringliggende arealer. Dette afklares 
dog først endeligt i forbindelse med senere forundersøgelser, projektering og sagsbehandlingen af de 
enkelte indsatser. Lodsejere, der afgiver jord eller får tab og gener i forbindelse med implementering af 
vandplanens indsatser, bliver kompenseret økonomisk efter gældende regler i vandløbsloven.
På baggrund af de foreslåede indsatser i [adresse] finder Teknik og Miljø ikke, at der er 
indvirkninger på miljøet, der afviger fra kommunernes samt Vandrådets generelle beskrivelse i bidraget til 
miljørapporten. Teknik og Miljø har derfor ikke tilføjelser til miljørapporten.
Vandrådet har ikke haft indvendinger mod Teknik og Miljøs foreslåede indsatser. Vandrådet har dog ikke 
forholdt sig til de foreslåede supplerende indsatser.
Forvaltningen har ikke kendskab til, at udpegningerne i [adresse] vil resultere i konkret 
lodsejermodstand. Dog har forvaltningen kendskab til, at det for de eventuelle supplerende indsatser er 
sandsynligt, at lodsejeren ved [adresse] vil være imod, at en del af vandløbsvandet i [adresse] 
skal ledes uden om slottes 5 kunstige vandløbsdamme, for at sikre at faunaen, herunder at havørreden 
kan få fri passage og gydning i resten af bækken.
Miljøministeren kritiserer aktuelt kommunerne for ikke at udmønte de allerede vedtagne vandløbsindsatser 
i den nuværende Vandområdeplan 2015-2021. I [adresse] er der udpeget 57 indsatser i den 
nævnte planperiode, og forvaltningen mangler at opstarte 17 af disse indsatser. Projektperioden for 
indsatserne kan vare flere år, og det forventes derfor at mange af indsatserne løber ind i den kommende 
vandplanperiode (2021-2027). Forvaltningen forventer at stort set alle indsatserne når at blive opstartet 
inden 2022. Grunden til at Favrskov Kommune er ”bagud” med vandløbsindsatserne er, at forvaltningen 
har prioriteret at arbejde med realisering af flere vådområdeprojekter – også i regi af indsatsen i 
Vandområdeplan 2015-2021. Disse projekter har lagt beslag på hovedparten af projektledernes 
tidsressourcer i de sidste par år.
INDDRAGELSE
Der er afholdt fem møder i [adresse]. Vandrådsmøderne har været præget af en god og 
konstruktiv tilgang til opgaven. Referater fra møderne kan ses på [adresse] hjemmeside her. 
Vandrådet har desuden i enighed vedtaget en række overordnede bemærkninger og synspunkter til den 
videre gennemførelse af tredje generation af vandområdeplaner i [adresse]. Vandrådets bemærkninger 
fremgår af bilag, der indsendes til staten af kommunernes sekretariat.
Statens afgørelse om den endelige vandløbsindsats i vandområdeplanerne kommer til høring i 6 måneder 
sammen med resten af planens indsatser i første halvår af 2021. Her kan både kommuner, lodsejere og 
foreninger komme med bemærkninger og indsigelser til udpegningerne.
ØKONOMI
Det forventes, at kommunerne kompenseres via DUT-midler til arbejdet med gennemførelse af de 
indsatser, som staten vedtager. [adresse] skal søge staten om tilskud til gennemførelse af de 
enkelte vandløbsindsatser i perioden 2021-2027. Som udgangspunkt er der fuld statslig finansiering. 
Hovedvandoplandet Randers Fjord har fået tildelt en økonomisk ramme på 42,9 mio. kr. til udvælgelse af 
vandløbsindsatser. Af denne ramme har Teknik og Miljø foreslået indsatser for 7,0 mio. kr. i [adresse] 
Kommune. Hvis statens økonomiske ramme udvides yderligere, har Teknik og Miljø foreslået supplerende 
indsatser for yderligere 3,4 mio. kr.
INDSTILLING
Direktøren for Teknik og Miljø indstiller til Byrådet:
1.
At Favrskov Kommunes del af forslaget til indsatsprogram godkendes
2.
At Favrskov Kommunes bidrag til miljørapport godkendes
BESLUTNING
 
Teknik- og Miljøudvalget, 8. oktober 2020:
Fraværende: Ingen
Indstilles godkendt.
Økonomiudvalget, 20. oktober 2020:
Fraværende: Ingen
Indstilles godkendt.
Byråd, 27. oktober 2020:
Fraværende: Ingen
Godkendt.
Bilag
1.
Forslag til vandløbsindsatser liste (4563)
2.
Forslag til vandløbsindsatser kort (4564)
3.
Forslag til supplerende vandløbsindsatser liste (4562)
4.
Forslag til supplerende vandløbsindsatser kort (4567)
5.
Bidrag til Særlig Miljøvurdering (4568)
6.
Vandrådets overordnede bemærkninger og synspunkter til den videre gennemførelse af tredje 
generation af vandområdeplaner (4566)
